Na osnovu Programa mjera za unapređenje poljoprivredne proizvodnje u 2020. godini na području Grada Zenica broj: 01-45-11729/20 od 04.06.2020. godine, Grad Zenica, putem Službe za privredu i upravljanje razvojem, raspisuje:

**JAVNI POZIV**

**za podnošenje zahtjeva za odobravanje podsticajnih sredstava za certificiranje organske proizvodnje**

1. **PREDMET JAVNOG POZIVA**

Predmet Javnog poziva je dodjela podsticajnih sredstava za poljoprivredne proizvođače s područja Grada Zenice, koji su u postupku certificiranja organske poljoprivredne proizvodnje.

1. **NAMJENA I IZNOS PODSTICAJNIH SREDSTAVA**

Podsticajna sredstva su namjenjena za certificiranje organske proizvodnje na području Grada Zenice poljoprivredni proizvođačima koji su pokrenuli proces certifikacije kod ovlaštene certifikacijske kuće. Iznos podsticaja je 500,00 KM po korisniku. Podsticaj za certificiranje organske proizvodnje će biti isplaćen svake godine i to za period od 4 godine.

Ukupan iznos javnog poziva iznosi 1.000,00 KM.

1. **PRAVO UČEŠĆA**

Pravo na učešće za odobravanje podsticajnih sredstava za certificiranje imaju poljoprivredni proizvođači s područja Grada Zenice:

* Koji su prijavili proizvodnju u 2020. godini za koju su pokrenuli proces certifikacije
* Koji će održavati certificiranu organsku proizvodnju najmanje 4 godine.

1. **POTREBNA DOKUMENTACIJA**

Uz zahtjev za podsticaj podnosioci trebaju priložiti sljedeću dokumentaciju:

* Potvrdu od ovlaštene certifikacijske kuće o pokrenutom certifikacijskom postupku
* Potvrdu o otvorenom aktivnom računu
* Ažurirane podatke o poljoprivrednoj proizvodnji za 2020. godinu
* Uvjerenje Porezne uprave o izmirenim direktnim porezima i doprinosima (obrti i pravna lica)

1. **PROVOĐENJE POSTUPKA PO JAVNOM POZIVU**

Postupak po Javnom pozivu provest će Komisija koju će imenovati Gradonačelnik. Komisija će izvršiti odabir korisnika na osnovu prispjelih prijava i provjerene dokumentacije. Grad Zenica će sa odabranim kandidatima zaključiti ugovor o dodjeli podsticajnih sredstava kojim će se regulisati međusobna prava i obaveze. Nepotpune i neblagovremene prijave se neće uzimati u razmatranje.

1. **NAČIN I ROK PODNOŠENJA PRIJAVA**

Obrasci zahtjeva za prijavu na Javni poziv se mogu preuzeti na info pultu Grada Zenica. Zahtjev sa obaveznom dokumentacijom se dostavlja na protokol Grada Zenica. **Rok za podnošenje zahtjeva je 15 dana, od dana objavljivanja javnog poziva na web stranici Grada.**Nepotpuna, neuredna, netačna i neblagovremena dokumentacija neće se uzimati u razmatranje.

Sve dodatne informacije u vezi sa Javnim pozivom se mogu dobiti u Službi za privredu i upravljanje razvojem Grada Zenica, na broj telefona 032/447-708, svakim radnim danom od 07.30 do 16.00 sati.